C'hwi a vo kasaet gant an holl, abalamour da'm anv.    Met n'en em gollo ket ur vlevenn eus ho penn.    Derc'hel a reot hoc'h eneoù dre ho kouzañvusted sioul.    Pa welot Jeruzalem kelc'hiet gant armeoù, gouezit eo tost he glac'har.    Neuze ar re a vo e  Judea, ra dec'hint war ar menezioù; ar re a vo e-kreiz Jeruzalem, ra en em dec'hint er-maez anezhi; hag ar re a vo er parkeier, ra chomint hep mont e kêr.    Rak bez' e vint deizioù a gastiz, abalamour d'an holl draoù a zo bet skrivet da erruout.    Gwalleur d'ar gwragez brazez, ha d'ar magerezed en deizioù-se! Rak ur glac'har bras a vo war ar vro-mañ, ha droug a vo a-enep ar bobl-mañ.